CELEX: 62008CN0314
Language: fi
Date: 2008-07-14 00:00:00
Title: Asia C-314/08: Ennakkoratkaisupyyntö, jonka Wojewódzki Sąd Administracyjny w Poznaniu (Puola) on esittänyt 14.7.2008 — Krzysztof Filipiak v. Dyrektorowi Izby Skarbowej w Poznaniu

27.9.2008   
            
            
               FI
            
            
               Euroopan unionin virallinen lehti
            
            
               C 247/8
            
         Ennakkoratkaisupyyntö, jonka Wojewódzki Sąd Administracyjny w Poznaniu (Puola) on esittänyt 14.7.2008 — Krzysztof Filipiak v. Dyrektorowi Izby Skarbowej w Poznaniu
   (Asia C-314/08)
   (2008/C 247/14)
   Oikeudenkäyntikieli: puola
   Ennakkoratkaisua pyytänyt tuomioistuin
   Wojewódzki Sąd Administracyjny w Poznaniu
   Pääasian asianosaiset
   
      Kantaja: Krzysztof Filipiak
   
      Vastaaja: Dyrektor Izby Skarbowej w Poznaniu
   Ennakkoratkaisukysymykset
   
               1)
            
            
               Onko Euroopan yhteisön perustamissopimuksen 43 artiklan 1 ja 2 kohdan määräyksiä tulkittava siten, että niiden kanssa on ristiriidassa Puolan kansalliseen lainsäädäntöön kuuluvan 26.7.1991 annetun tuloverolain (ustawa z dnia 26 lipca 1991 r. o podatku dochodowym od osób fizycznych) 26 §:n 1 momentin 2 kohta, jossa rajoitetaan oikeus vähentää pakolliset sosiaalivakuutusmaksut verotettavasta tulosta kansallisen lainsäädännön nojalla maksettuihin maksuihin, ja tuloverolain 27b §:n 1 momentti, jossa rajoitetaan oikeus vähentää pakolliset sairausvakuutusmaksut tuloverosta kansallisen lainsäädännön nojalla maksettuihin maksuihin tilanteessa, jossa Puolassa yleisesti verovelvollinen Puolan kansalainen maksaa pakollisia sosiaali- ja sairausvakuutusmaksuja myös toisessa Euroopan unionin jäsenvaltiossa siellä harjoitetun liiketoiminnan vuoksi, eikä näitä vakuutusmaksuja ole vähennetty verotettavasta tulosta eikä suoritettavasta verosta toisessa kyseisessä jäsenvaltiossa?
            
         
               2)
            
            
               Onko yhteisön oikeuden ensisijaisuusperiaatetta ja Euroopan yhteisön perustamissopimuksen 10 artiklan sekä 43 artiklan 1 ja 2 kohdan määräyksiä tulkittava siten, että ne ovat ensisijaisia Puolan perustuslain (Konstytucja Rzeczypospolitej Polskiej) (Dziennik Ustaw, Puolan lakikokoelma 1997 N:o 14, 176 kohta muutoksineen) 91 §:n 2 ja 3 momentissa sekä 190 §:n 1 ja 3 momenttissa vahvistettuihin kansallisiin säännöksiin nähden niiltä osin kuin näiden säännösten nojalla on lykätty Trybunał Konstytucyjnyn (perustuslakituomioistuin) tuomion voimaantuloa?